**З А П О В Е Д**



На основание чл. 9, ал. 5, чл. 26, ал. 1 и ал. 7, т. 1 от Закона за управление на средствата от Европейските фондове при споделено управление (Загл. изм. - ДВ, бр. 51 от 2022 г., в сила от 01.07.2022 г.)(ЗУСЕФСУ), във връзка с § 70 от Преходните и заключителни разпоредби към Закона за изменение и допълнение на Закона за управление на средствата от Европейските структурни и инвестиционни фондове (Обн. ДВ, бр. 51 от 2022 г.), Решение № 792 на Министерски съвет от 17 декември 2013 г. за определяне на органи, отговорни за управлението, контрола, координацията и одита на Европейските структурни и инвестиционни фондове и други инструменти и инициативи на Европейския съюз през периода 2014 – 2020 г., Заповед № РД09-42 от 20.01.2025 г. на министъра на земеделието и храните и одобрен доклад № ……………..………..…..на директора на дирекция „Развитие на селските райони“

**Н А Р Е Ж Д А М:**

І. Изменям Заповед № РД09-395 от 08.05.2020 г., изменена със Заповед № РД09-520 от 03.07.2020 г. на заместник-министъра на земеделието, храните и горите и ръководител на Управляващия орган на Програмата за развитие на селските райони 2014-2020 г., изменена със Заповед № РД09-1052 от 20.09.2022 г. на заместник-министъра на земеделието и ръководител на Управляващия орган на Програмата за развитие на селските райони 2014-2020 г. , както следва:

1. В Приложение № 1 „Условия за кандидатстване с проектни предложения за предоставяне на безвъзмездна финансова помощ по процедура чрез подбор № BG06RDNP001-5.001 по подмярка 5.1 „Подкрепа за инвестиции в превантивни мерки, насочени към ограничаване на последствията от вероятни природни бедствия, неблагоприятни климатични явления и катастрофични събития“ от мярка 5 „Възстановяване на селскостопански производствен потенциал, претърпял щети в резултат на природни бедствия, и въвеждане на подходящи превантивни мерки“ от ПРСР 2014-2020 г., в Раздел 18 „Минимален и максимален срок за изпълнение на проекта:“, в т. 3 думите „до 6 юни 2025 г.“ се заменят с „до 15 септември 2025 г.“

2. В Приложение № 2 „Условия за изпълнение на одобрени проекти по процедура чрез подбор № BG06RDNP001-5.001 по подмярка 5.1 „Подкрепа за инвестиции в превантивни мерки, насочени към ограничаване на последствията от вероятни природни бедствия, неблагоприятни климатични явления и катастрофични събития“ от мярка 5 „Възстановяване на селскостопански производствен потенциал, претърпял щети в резултат на природни бедствия, и въвеждане на подходящи превантивни мерки“ от ПРСР за периода 2014-2020 г.:

2.1. в глава А „Техническо изпълнение на проектите“, в раздел I „Срок за изпълнение на одобрения проект и срок за мониторинг:“, в т. 2 думите „6 юни 2025 г.“ се заменят с „15 септември 2025 г.“

2.2. в Приложение № 8 „Образец на административен договор - невъзложители“, в чл. 5, ал. 1 думите „6 юни 2025 г.“ се заменят с „15 септември 2025 г.“;

2.3. В Приложение № 8 „Образец на административен договор- възложители“, в чл. 5, ал. 1 думите „6 юни 2025 г.“ се заменят с „15 септември 2025 г.“.

ІІ. Настоящата заповед и коригираните Условия за кандидатстване, Условия за изпълнение и Образец на административен договор да се публикуват в Информационната система за управление и наблюдение на средствата от Европейските структурни и инвестиционни фондове (ИСУН) и на интернет страницата на Министерството на земеделието и храните.

Настоящата заповед подлежи на оспорване пред Административен съд София-град в 14-дневен срок от публикуването ѝ.

**РЪКОВОДИТЕЛ НА**

**УПРАВЛЯВАЩИЯ ОРГАН**

**НА ПРСР 2014-2020 Г.:**

